A katalán konyha nem ugyanaz, mint a spanyol konyha! Az ízek terén Barcelonához legközelebb talán a Baleár-szigetek (Mallorca, Menorca, Ibiza) és Valencia áll. A gazpachot, a tortilla de patatas-t és a paellát Barcelonában legalább annyira szeretik, mint Spanyolország többi részén. Viszont egy pár étel csak erre a régióra jellemző. Ilyenek például: a paradicsomos olivaolajas kenyér, Escalivada (füstös grillezett zöldségekből készített étel), a felaprított sós tőkehal, katalán hús- és zöldségpörkölt, Spenót mazsolával és fenyőmaggal, Főtt rizs homárral, Fekete rizs aiolival, Hús cannelloni tésztával. Én a halakat nem igazán csípem, de attól függetlenül Barcelonában csakis finomat ettem. Nálam jár a maximális pontszám a katalán ízekre.